الحسن الاول بن محمد هو سلطان للي حكم المغريب ما بين 1873 و 1894 من بعدما خلف باه محمد الرابع. هو ايضا لواليد ديال 3 سلاطين للي حكمو لمغريب هوما عبد العزيز و عبد الحفيظ و يوسف بن الحسن. تولد عام 1836 فتادلة و توفة عام 1894. فترة لحكم ديالو كانت فترة للي لاطماع لؤروپية زادت على لمغريب و كانت فرانسا و بريطانيا تيفكرو يفرضو الحماية على لمغريب كيما دارو ف مصر و تونس. لكن هاد الفكرة لقات معارضة من دول ؤروپية خرة بخال ألمانيا و سپانيا. فعام 1880 فالعهد ديالو غادي يكون مؤتمر مدريد للي غادي تشارك فيه 12 جولة ؤروپية و لمغريب. هاد لمؤتمر غادي يأكد علا ستقلال لمغريب و لكن غادي يعطي امتيازات كبيرة لؤروپيين. فمثلا لؤروپيين و لمحميين غادي يتعفاو من عدد من الضرائب الحاجة للي غادي تخوي خزينة الدولة. لحسن الاول ايضا غادي يدير واحد سياسة ديال التقشف باش ميضطرش يتسلف من لؤروپيين و لكن النتيجة ديال هادشي هي ان الجيش غادي يضعاف قدام القبائل للي ممكن تمرد فاي لحظة. باش الحسن الاول يضمن ولاء هاد القبائل غادي يدير عدد من الرحالات فكاع نواحي البلاد اهماها رحلة للي غادي دوز من فاس ل تافيلالت ل مراكش ل ݣلميم. لحسن الاول غادي يعين موحا أوحمو الزياني قايد ف خنيفرة.